
Ministru kabineta rīkojums Nr. 243
Rīgā 2022. gada 5. aprīlī (prot. Nr. 19 22. §)
Par Cēsu novada pašvaldības nekustamā īpašuma ''Mežupes ceļš'' pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Cēsu novada pašvaldības īpašumā esošo nekustamo īpašumu "Mežupes ceļš" (nekustamā īpašuma kadastra Nr. 4278 002 0031) – zemes vienību (zemes vienības kadastra apzīmējums 4278 002 0031) 0,61 ha platībā un būvi (būves kadastra apzīmējums 4278 002 0031 001) – Skujenes pagastā, Cēsu novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Cēsu novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

